
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS 
DĖL ŠAKIŲ RAJONO SAVIVALDYBĖS ADMINISTRACIJOS DIREKTORIAUS 2024 M. VASARIO 14 D. ĮSAKYMO NR. AT-120 „DĖL BŪSTO PRITAIKYMO ASMENIMS SU NEGALIA KOMISIJOS SUDARYMO IR KOMISIJOS DARBO REGLAMENTO PATVIRTINIMO“ PAKEITIMO

2026 m. sausio  d. Nr. AT-
Šakiai
Vadovaudamasis Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 2023 m. kovo 8 d. įsakymu Nr. V-27 „Dėl Pavyzdinio būsto pritaikymo komisijos darbo reglamento patvirtinimo“ ir siekdamas suderinti Šakių rajono savivaldybės Būsto pritaikymo asmenims su negalia komisijos darbo reglamento nuostatas su galiojančiu teisiniu reguliavimu:
1. P a k e i č i u Būsto pritaikymo asmenims su negalia komisijos darbo reglamentą (toliau – Reglamentas), patvirtintą Šakių rajono savivaldybės administracijos direktoriaus 2024 m. vasario 14 d. įsakymu Nr. AT-120 ,,Dėl būsto pritaikymo asmenims su negalia komisijos sudarymo ir komisijos darbo reglamento patvirtinimo“:
1.1. Pakeičiu Reglamento 9.18 papunktį ir jį išdėstau taip:
„9.18. priima sprendimus dėl keltuvo (lifto) tarp aukštų būsto viduje ir (ar) į rūsį pirkimo ir įrengimo tikslingumo bei sprendimą dėl savivaldybės administracijos sumontuoto keltuvo (lifto) (ne)išmontavimo, laikydamasi savivaldybės mero ar jo įgalioto savivaldybės administracijos direktoriaus nustatytos tvarkos“.
1.2.	 Pripažįstu netekusiu galios 9.22 papunktį.
1.3.	 Papildau 9.24 papunkčiu:
„9.24. priima sprendimą dėl išlaidų, patirtų ne anksčiau kaip prieš 6 mėnesius įsigijus Galimų būsto pritaikymo darbų, įrangos ir jų įsigijimo bei keltuvų eksploatavimo išlaidų sąraše (Tvarkos aprašo 4 priedas) nurodytas prekes ir (ar) įrangą, iki pasirašant Savarankiško būsto pritaikymo darbų organizavimo ir išlaidų apmokėjimo sutartį (Tvarkos aprašo 5 priedas), (ne)pripažinimo tinkamomis finansuoti“.

